el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el es en en el en el en el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΠαρέσυρε τον ΠΑΟΚ στον δρόμο για το νταμπλ ο Ολυμπιακός!
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΚΥΠΕΛΛΟ ΕΛΛΑΔΑΣΑθλητικά Νέα Ποδοσφαίρου
Όπου τον… πετύχει! Με εξαιρετική εμφάνιση στο δεύτερο ημίχρονο, ο Ολυμπιακός κυριάρχησε και επικράτησε του ΠΑΟΚ με 2-0, ανέτρεψε το 3-2 του πρώτου αγώνα και προκρίθηκε στον τελικό του Κυπέλλου Ελλάδας μετά από τέσσερα χρόνια.
Την… πάτησε ο Φερέιρα, ο οποίος είχε κατεβάσει εξαιρετικά την ομάδα του για μία ώρα, αλλά μόλις αποφάσισε να κάνει τριπλή αλλαγή και πιο αμυντικό τον ΠΑΟΚ, δέχτηκε το πρώτο τέρμα από τον Φορτούνη! Φοβικοί στο δεύτερο μέρος οι φιλοξενούμενοι, έφτιαξαν μόλις μία φάση στο 83ο λεπτό αλλά ο Σα δεν τους επέτρεψε να ισοφαρίσουν και να γίρουν την πλάστιγγα υπέρ τους.
Μετά από 4 χρόνια στον τελικό ο Ολυμπιακός, θα… ανταμώσει ξανά με την ΑΕΚ όπως στην τελευταία του παρουσία!
Νευρικό ξεκίνημα από τις δύο ομάδες. Το ματς πήγε στη δύναμη, οι μονομαχίες ήταν πολλές όπως και τα λάθη από τις δύο πλευρές, κάτι που δεν βοηθούσε να αποκτηθεί ρυθμός και να δούμε παραγωγικό ποδόσφαιρο και ευκαιρίες στις δύο εστίες. Ο ΠΑΟΚ έδινε χώρο στον Ολυμπιακό, τον περίμενε στο μισό γήπεδο και προσπαθούσε να χτυπήσει στην κόντρα-επίθεση. Παράλληλα, η τριάδα στα χαφ του ΠΑΟΚ είχε περιορίσει το κάθετο παιχνίδι των Πειραιωτών και έβγαλε εκτός αγώνα κυρίως τον Καμαρά και στη συνέχεια τους Μπουχαλάκη, Γκιγέρμε. Μία κίτρινη κάρτα στον Μπουχαλάκη για σκληρό μαρκάρισμα στον Άκπομ ήταν το μοναδικό αξιοσημείωτο συμβάν στο πρώτο εικοσάλεπτο του αγώνα.
Ο ΠΑΟΚ έδειχνε να πατάει καλύτερα και να απορροφά την πίεση που προσπαθούσε να ασκήσει ο Ολυμπιακός και ορισμένες φορές ξεθάρρευε και έβγαινε ταχύτατα στην αντεπίθεση. Σε μία από αυτές έφτιαξε την πρώτη καλή ευκαιρία του αγώνα, αλλά ο Λημνιός σπατάλησε το εξαιρετικό γύρισμα του Τζόλη και δεν κατάφερε να βρει εστία ένα μέτρο μέσα από την περιοχή. Ο Εσίτι «κιτρινίστηκε» και αυτός στο 33’, με τον Ολυμπιακό να φτιάχνει την πρώτη του φάση στο παιχνίδι ένα λεπτό μετά αλλά ο Ίνγκασον είχε τοποθετήσει σωστά το σώμα του στην κεφαλιά του Ελ Αραμπί και παραχώρησε κόρνερ. Μπουχαλάκης και Εσίτι έκαναν από ένα μαρκάρισμα στο όριο της κάρτας, αλλά ο Κάιπερς δεν… συγκινήθηκε, αφήνοντας το παιχνίδι να συνεχιστεί κανονικά.
Ο Μαρτίνς έβλεπε τα πράγματα να μην πηγαίνουν καλά, έβγαλε από το γήπεδο τον Μπουχαλάκη και έβαλε τον Φορτούνη, γυρίζοντας παράλληλα τον Καμαρά πιο πίσω και στο πλάι του Γκιγέρμε. Στο φινάλε του πρώτου μέρους οι Πειραιώτες έφτιαξαν την καλύτερή τους ευκαιρία, όταν ο Φορτούνης έκανε την κάθετη στον Τσιμίκα, αυτός το γύρισμα στον Μασούρα, αλλά το τελείωμα που επιχείρησε από πλεονεκτική θέση ήταν κάκιστο. Μία ακόμη διορθωτική κίνηση από τον Μαρτίνς πριν ξεκινήσει το δεύτερο μέρος, με τον… άφαντο Λοβέρα να αποχωρεί και να δίνει τη θέση του στον Ραντζέλοβιτς.
Ο Ολυμπιακός μπήκε με τα «μπούνια» στο δεύτερο μέρος, πίεσε φουλ και απείλησε με σουτ του Μασούρα, το οποίο μπλόκαρε ο Πασχαλάκης, ενώ ο πορτιέρε του ΠΑΟΚ έκανε τρομερή επέμβαση σε γυριστή κεφαλιά του Ελ Αραμπί, κρατώντας «όρθια» την ομάδα του. Ο Φερέιρα έβλεπε τον Ολυμπιακό να έχει πάρει πολλά μέτρα στον αγωνιστικό χώρο και να πιέζει και προσπάθει να δώσει ανάσες στην ομάδα του, κάνοντάς την παράλληλα πιο αμυντική. Έβγαλε τον Λημνιό και πέρασε τον Ροδρίγο παίζοντας με δύο μπακ στα δεξιά, ώστε να περιορίσει τα ανεβάσματα του Τσιμίκα, ενώ έβγαλε τον Άκπομ και πέρασε τον Σφιντέρσκι για να έχει έναν παίκτη για τις στατικές φάσεις, αλλά και έναν φορ που μπορεί να κρατήσει μπάλα και να την σπάσει στους συμπαίκτες του.
Η απόφαση αυτή, όμως, τού γύρισε… μπούμερανγκ αφού δύο λεπτά μετά και συγκεκριμένα στο 65΄ είδε τον Μασούρα να σκοράρει με κεφαλιά-ψαράκι μετά την σέντρα πάρε-βάλε του Καμαρά. Ο Φερέιρα ζούσε έναν… εφιάλτη και ο Μαρτίνς ένα όνειρο, αφού ήταν έτοιμος να βγάλει τον Μασούρα και να βάλει τον Χασάν. Ο τεχνικός του ΠΑΟΚ έπρεπε να αντιδράσει και έκανε νέες αλχημείες στην ενδεκάδες, περνώντας στον αγωνιστικό χώρο τα επιθετικά του όπλα και συγκεκριμένα τους Στοχ και Μπίσεσβαρ. Οι φιλοξενούμενοι ήταν φοβικοί, δεν μπορούσαν να βγάλουν φάσεις αλλά λίγο έλειψε στο 85ο λεπτό να… τεζάρουν τους Πειραιώτες. Ήταν το 83’ όταν ο Στοχ εκτέλεσε το φάουλ, η άμυνα του Ολυμπιακού έχασε τον Βαρέλα, αλλά ο Σα «έβγαλε» την γυριστή κεφαλιά του. Και στην εξέλιξη της φάσης και στην κόντρα-επίθεση, ο Ελ Αραμπί έχασε το… άχαστο αφού έκανε τσαφ από το ύψος του πέναλτι σε μια φάση που δεν μας έχει συνηθίσει!
Δύο λεπτά αργότερα, όμως, η σεμνή τελετή έλαβε τέλος αφού ο Φορτούνης που ήταν εκτός αγωνιστικού χώρου για να του παρασχεθούν οι πρώτες βοήθειες, μπήκε σε αυτόν με την άδεια των διαιτητών όπως φάνηκε και από το ριπλέι, έκλεψε την μπάλα και έδωσε στον Καμαρά που έκανε την… μπούκα, πήρε παραμάζωμα τον Μαουρίτσιο και σκόραρε με ωραίο πλασέ για το 2-0. Σκορ το οποίο παρέμεινε μέχρι το φινάλε, αφού ο Σα στο 90’ κατάφερε να πει «όχι» και στον Σφιντέρσκι, με τον ΠΑΟΚ να ολοκληρώνει το παιχνίδι με 10 παίκτες λόγω σωστής αποβολής του Ελ Καντουρί (σσ. χάνει το ματς με τον Άρη ) με δεύτερη κίτρινη κάρτα για φάουλ στον Καφού, που του είχε τσιμπήσει την μπάλα και έφευγε στην αντεπίθεση.
Ολυμπιακός (Πέδρο Μαρτίνς): Σα, Ελαμπντελαούι, Σεμέδο, Μπα, Τσιμίκας, Γκιγιέρμε, Μπουχαλάκης (41′ Φορτούνης), Καμαρά, Μασούρας (79′ Καφού), Λοβέρα (46′ Ραντζέλοβιτς), Ελ Αραμπί (88′ Χασάν).
ΠΑΟΚ (Άμπελ Φερέιρα): Πασχαλάκης, Μάτος (74′ Μπίσεσβαρ), Ίνγκασον, Βαρέλα, Γιαννούλης, Εσίτι (74′ Στοχ), Μαουρίτσιο, Ελ Καντουρί, Τζόλης (63′ Ροδρίγο), Λημνιός (63′ Λάμπρου), Άκπομ (63′ Σφιντέρσκι).